《旧题宝胜寺壁》
宋代·胡仲弓

十里湖光镜样平，银潢一带向东倾。
寺从杨柳阴中出，僧在莲花会上行。
佛地也容担板汉，梵音莫近采菱声。
我来借榻醒尘梦，归去吟诗韵更清。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。